Kurt Alder

Kurt Alder (n. en 1902, m.1958) foguèt un quimista alemand. Recebèt, amb Otto Paul Hermann Diels, lo Prèmi Nobel de Quimia de 1950.

 Biografia 
Nasquèt lo 10 de julhet de 1902 dins la vila de Chorzów, vila situada a Polonha mas que foguèt annexada a Alemanha durant l'invasion polonesa e adoptèt lo nom de Königshütte. Foguèt forçat a abandonar la siá vila natala per motius politics durant la Primièra Guèrra Mondiala, e estudièt quimia a l'Universitat de Berlin a comptar de 1922. Finalizèt posteriorament los sieus estudis de quimia a l'Universitat de Kiel, ont se doctorèt lo 1926 jos la supervision de Otto Paul Hermann Diels.

Lo 1936 dintrèt trabalhar a l'entrepresa IG Farben dins la vila de Leverkusen, ont trabalhèt en la produccion de cauchó sintetic. Lo 1940 foguèt dessignat professor de tecnologia experimentala de quimia e produchs quimics a l'Universitat de Colonha e director de l'Institut de Quimia. 

Alder Moriguèt lo 20 de junh de 1958 dins la vila de Colonha, situada a la estat alemand de Ren del Nòrd-Vestfàlia.

 Recèrca scientifica 
Adler e Otto Paul Hermann Diels descobriguèron la sintèsi dienica o reaccion Diels-Alder. Aquela consistís en una reaccion qu'una diolefina, compausada amb dos dobles ligams, s'apond a un compausat amb un doble ligam flanquejat per grops de carbonil o carboxil, lo que conforma una estructura anerada.

L'an 1950 foguèt premiat, amb Otto Paul Hermann Diels, amb lo Prèmi Nobel de Quimia per la descobèrta e desvolopament de la reaccion Diels-Alder.

 Liames extèrnes 
  Kurt Alder (Deutsche Biographie)

Categoria:Quimista alemand
Categoria:Laureat del Prèmi Nobel de Quimia
Categoria:Naissença en 1902
Categoria:Decès en 1958
Categoria:Prèmi Nobel alemand